## ഗുരുസ്തോത്രം

ഗുരുർ ബ്രഹ്മാ ഗുരുർ വിഷ്ണു:

ഗുരുർ ദേവോ മഹേശ്വരഃ ।

ഗുരുസ്സാക്ഷാത് പരബ്രഹ്മ

തസ്മൈ ശ്രീഗുരവേ നമഃ ।। 1 ।।

അഖണ്ഡമണ്ഡലാകാരം

വ്യാപ്തം യേന ചരാചരം ।

തത് പദം ദർശിതം യേന

തസ്മൈ ശ്രീ ഗുരവേ നമഃ ।। 2 ।।

അജ്ഞാനതിമിരാന്ധസ്യ

ജ്ഞാനാഞ്ജനശലാകയാ ।

ചക്ഷുരുന്മീലിതം യേന

തസ്മൈ ശ്രീഗുരവേ നമഃ ।। 3 ।।

സ്ഥാവരം ജംഗമം വ്യാപ്തം

യത്ക്ഞ്ചിത്‌ സചരാചരം ।

തത് പദം ദര്‍ശിതം യേന

തസ്മൈ ശ്രീ-ഗുരവേ നമഃ ।। 4 ।।

ചിന്മയം വ്യാപി യത് സര്‍വം

ത്രൈലോക്യം സചരാചരം ।

തത്പദം ദർശിതം യേന

തസ്മൈ ശ്രീ-ഗുരവേ നമഃ ।। 5 ।।

ചൈതന്യ: ശാശ്വത: ശാന്തോ

വ്യോമാതീതോ നിരഞ്ജന: ।

ബിന്ദുനാദകലാതീത:

തസ്മൈ ശ്രീഗുരവേ നമഃ ।। 6 ।।

ജ്ഞാനശക്തിസമാരുഢ:

തത്വമാലാവിഭൂ ഷിത: ।

ഭക്തിമുക്തിപ്രദാതാ ച

തസ്മൈ ശ്രീഗുരവേ നമഃ ।। 7 ।।

അനേകജന്മസംപ്രാപ്ത

കർമ്മബന്ധവിദാഹിനേ ।

ആത്മജ്ഞാനപ്രദാനേന

തസ്മൈ ശ്രീഗുരവേ നമഃ ।। 8 ।।

ന ഗുരോരധികം തത്വം

ന ഗുരോരധികം തപഃ ।

തത്വജ്ഞാനാത് പരം നാസ്തി

തസ്മൈ ശ്രീഗുരവേ നമഃ ।। 9 ।।

ന ഗുരോരാധികം തത്വം

ന ഗുരോരാധികം തപ: ।

തത്ത്വജ്ഞാനത്പരം നാസ്തി

തസ്മൈ ശ്രീഗുരവേ നമഃ ।। 10 ।।

മന്നാഥ: ശ്രീജഗന്നാഥോ

മദ്ഗുരു: ശ്രീജഗദ്ഗുരു: ।

മദാത്മാ സർവഭൂതാത്മാ

തസ്മൈ ശ്രീഗുരവേ നമഃ ।। 11 ।।

ഗുരുരാദിരനാദിശ്ച ഗുരോഃ

പരമദൈവതം ഗുരോഃ ।

പരതരം നാസ്തി

തസ്മൈ ശ്രീഗുരവേ നമഃ ।। 12 ।।

ത്വമേവ മാതാ ച പിതാ ത്വമേവ

ത്വമേവ ബന്ധുശ്ച സഖാ ത്വമേവ ।

ത്വമേവ വിദ്യാ ദ്രവിണം ത്വമേവ

ത്വമേവ സർവ്വം മമ ദേവ ദേവ ॥

## ദക്ഷിണാമൂർത്തി സ്തോത്രം

### ശാന്തിപാഠം

ഓം യോ ബ്രഹ്മാണം വിദധാതി പൂര്വം

യോ വൈ വേദാംശ്ച പ്രഹിണോതി തസ്മൈ ।

തം ഹ ദേവമാത്മ ബുദ്ധിപ്രകാശം

മുമുക്ഷുര്വൈ ശരണമഹം പ്രപദ്യേ ॥

### ധ്യാനം

ഓം മൌനവ്യാഖ്യാ പ്രകടിതപരബ്രഹ്മതത്ത്വം യുവാനം

വർഷിഷ്ഠാംതേ വസദൃഷിഗണൈരാവൃതം ബ്രഹ്മനിഷ്ഠൈഃ ।

ആചാര്യേംദ്രം കരകലിത ചിന്മുദ്രമാനം ദമൂര്തിം

സ്വാത്മാരാമം മുദിതവദനം ദക്ഷിണാമൂര്തിമീഡേ ॥

വടവിടപിസമീപേഭൂമിഭാഗേ നിഷണ്ണം

സകലമുനിജനാനാം ജ്ഞാനദാതാരമാരാത്  ।

ത്രിഭുവനഗുരുമീശം ദക്ഷിണാമൂർത്തിദേവം

ജനനമരണദുഃഖച്ഛേദദക്ഷം നമാമി  ॥

ചിത്രം വടതരോര്മൂലേ വൃദ്ധാ: ശിഷ്യാ: ഗുരുന്യുവാ  ।

ഗുരോസ്തു മൌനവ്യാഖ്യാനം ശിഷ്യാസ്തുച്ഛിന്നസംശയാഃ  ॥

ഓം നമഃ പ്രണവാർത്ഥായ ശുദ്ധജ്ഞാനൈകമൂർത്തയേ ।

നിർമലായ പ്രശാന്തായ ദക്ഷിണാമൂർത്തയേ നമഃ ।।

ഗുരു ബ്രഹ്മാ ഗുരു വിഷ്ണുഃ ഗുരു ദേവോ മഹേശ്വരഃ ।

ഗുരുഃ സാക്ഷാത് പരബ്രഹ്മ തസ്മൈ ശ്രീ ഗുരവേ നമഃ ।।

നിധയേ സർവ്വവിദ്യാനാം ഭിഷജേ ഭവരോഗിണാം ।

ഗുരുവേ സർവ്വലോകാനാം ദക്ഷിണാമൂർത്തയേ നമഃ ।।

ചിദോഘനായ മഹേശായ വടമൂലനിവാസിനെ ।

സത്ചിതാനന്ദരൂപായ ദക്ഷിണാമൂർത്തയെ നമഃ ।।

ഈശ്വരോ ഗുരുരാത്മേതി മൂർതിഭേദവിഭാഗിനേ ।

വ്യോമവത് വ്യാപ്തദേഹായ ദക്ഷിണാമൂർത്തയേ നമഃ ।।

അംഗുഷ്ഠതർജനി യോഗമുദ്രാ വ്യാജേനയോഗിനാം ।

ശ്രുത്യാർത്ഥം ബ്രഹ്മജീവൈക്യം ദർശയന്യോഗതാ ശിവഃ ।

### സ്തോത്രം

വിശ്വംദർപണദൃശ്യമാനനഗരീതുല്യം നിജാന്തർഗതം

പശ്യന്നാത്മനി മായയാ ബഹിരിവോദ്ഭൂതം യഥാനിദ്രയാ  ।

യസ്സാക്ഷാത്കുരുതേ പ്രഭോധസമയേ സ്വാത്മാനമേ വാദ്വയം

തസ്മൈ ശ്രീ ഗുരുമൂർത്തയേ നമ ഇദം ശ്രീ ദക്ഷിണാമൂർത്തയേ  ॥ 1 ॥

ബീജസ്യാംതരി-വാംകുരോ ജഗദിതം പ്രാങ്നിർവികല്പം പുനഃ

മായാകൽപിതദേശകാലകലനാ വൈചിത്ര്യചിത്രീകൃതം  ।

മായാവീവ വിജൃംഭയത്യപി മഹായോഗീവ യഃ സ്വേച്ഛയാ

തസ്മൈ ശ്രീ ഗുരുമൂർത്തയേ നമ ഇദം ശ്രീ ദക്ഷിണാമൂർത്തയേ  ॥ 2 ॥

യസ്യൈവ സ്ഫുരണം സദാത്മകമസത്കൽപാർത്ഥകം ഭാസതേ

സാക്ഷാത്ത്വമസീതി വേദവചസാ യോ ബോധയത്യാശ്രിതാൻ  ।

യസ്സാക്ഷാത്കാണാദ്ഭവേന്ന പുരനാവൃത്തിര്ഭവാംഭോനിധൗ

തസ്മൈ … നമ ഇദം ദക്ഷിണാമൂർത്തയേ  ॥ 3 ॥

നാനാച്ഛിദ്ര ഘടോദര സ്ഥിത മഹാദീപപ്രഭാഭാസ്വരം

ജ്ഞാനം യസ്യ തു ചക്ഷുരാദികരണ ദ്വാരാ ബഹിഃ സ്‌പന്ദതേ ।

ജാനാമീതി തമേവ ഭാന്തമനുഭാത്യേതുമസ്തം ജഗത്

തസ്മൈ … നമ ഇദം ദക്ഷിണാമൂർത്തയേ  ॥ 4 ॥

ദേഹം പ്രാണമപീംദ്രിയാണ്യപി ചലാം ബുദ്ധിം ച ശൂന്യം വിദുഃ

സ്ത്രീ ബാലാന്ധജഡോപമാസ്ത്വഹമി­തി ഭ്രാന്താ ഭൃശം വാദിനഃ  ।

മായാശക്തിവിലാസകല്പിത മഹാവ്യാമോഹസംഹാരിണേ

തസ്മൈ … നമ ഇദം ദക്ഷിണാമൂർത്തയേ  ॥ 5 ॥

രാഹുഗ്രസ്ത ദിവാകരേന്ദു സദൃശോ മായാസമാച്ഛാദനാത്

സന്മാത്രഃ കരണോപ സംഹരണതോ യോऽഭൂത്സുഷുപ്തഃ പുമാൻ  ।

പ്രാഗത്സ്വാപ്സ്മിതി പ്രഭോധസമയേ യഃ പ്രത്യഭിജ്ഞായതേ

തസ്മൈ … നമ ഇദം ദക്ഷിണാമൂർത്തയേ  ॥ 6 ॥

ബാല്യാദിഷ്വപി ജാഗ്രദാദിഷു തഥാ സര്‍വാസ്വവസ്ഥാസ്വപി

വ്യാവൃത്താസ്വനുവര്തമാന മഹമിത്യന്തഃ സ്ഫുരന്തം സദാ  ।

സ്വാത്മാനം പ്രകടീകരോതി ഭജതാം യോ മുദ്രയാ ഭദ്രയാ

തസ്മൈ … നമ ഇദം ദക്ഷിണാമൂർത്തയേ  ॥ 7 ॥

വിശ്വം പശ്യതി കാര്യകാരണതയാ സ്വസ്വാമിസംബന്ധതഃ

ശിഷ്യചാര്യതയാ തഥൈവ പിതൃ പുത്രാദ്യാത്മനാ ഭേദതഃ  ।

സ്വപ്നേ ജാഗ്രതിവാ യ ഏഷ പുരുഷോ മായാ പരിഭ്രാമിതഃ

തസ്മൈ … നമ ഇദം ദക്ഷിണാമൂർത്തയേ  ॥ 8 ॥

ഭൂാഭാംസ്യനലോऽനിലോംമ്പര മഹർനാഥോ ഹിമാംശുഃ പുമാൻ

ഇത്യാഭാതി ചരാചരാത്മകമിദം യസ്സൈവ മൂർത്ത്യഷ്ടകം ।

നാന്യത്കിംചന വിദ്യതേ വിമൃശതാം യസ്മാത്പരസ്മാദ്വിഭോ

തസ്മൈ … നമ ഇദം ദക്ഷിണാമൂർത്തയേ  ॥ 9 ॥

സർവാത്മത്വമിതി സ്ഫുടീകൃതമിദം യസ്മാദമുഷ്മിൻ സ്തവേ

തേനാസ്യ ശ്രവണാത്തദർത്ഥ മനനാദ്ധ്യാനാച്ച സംകീര്‍തനാത് ।

സർവാത്മത്വമഹാവിഭൂതി സഹിതം സ്യാദീശ്വരത്വം സ്വതഃ

സിദ്ധ്യേത്തത്പുനരഷ്ടധാ പരിണതം ചൈശ്വര്യ മവ്യാഹതം ॥ 10 ॥

## ഗുരു പാദുകാ സ്തോത്രം

അനംതസംസാരസമുദ്രതാര-

നൗകായിതാഭ്യാം ഗുരുഭക്തിദാഭ്യാം ।

വൈരാഗ്യസാമ്രാജ്യദപൂജനാഭ്യാം

നമോ നമഃ ശ്രീഗുരുപാദുകാഭ്യാം ॥ 1 ॥

കവിത്വവാരാശിനിശാകരാഭ്യാം

ദൌര്ഭാഗ്യദാവാംബുദമാലികാഭ്യാം।

ദൂരീകൃതാനമ്രവിപത്തി താഭ്യാം

നമോ നമഃ ശ്രീഗുരുപാദുകാഭ്യാം ॥ 2 ॥

നതാ യയോഃ ശ്രീപതിതാം സമീയുഃ

കദാചിദപ്യാശു ദരിദ്രവര്യാഃ ।

മൂകാശ്ച വാചസ്പതിതാം ഹി താഭ്യാം

നമോ നമഃ ശ്രീഗുരുപാദുകാഭ്യാം ॥ 3 ॥

നാലീകനീകാ ശപദാഹൃതാഭ്യാം

നാനാവിമോഹാദിനിവാരികാഭ്യാം ।

നമജ്ജനാഭീഷ്ടതതിപ്രദാഭ്യാം

നമോ നമഃ ശ്രീഗുരുപാദുകാഭ്യാം ॥ 4 ॥

നൃത്ത്പാലിമൗലിവ്രജരത്നകാംതി-

സരിദ്വിരാജജ്ഘഷകന്യകാഭ്യാം ।

നൃപത്വദാഭ്യാം നതലോകപംക്തേ

നമോ നമഃ ശ്രീഗുരുപാദുകാഭ്യാം ॥ 5 ॥

പാപാംധകാരാർകപരംപരാഭ്യാം

താപത്രയാഹീന്ദ്രഖഗേശ്വരാഭ്യാം ।

ജാഡ്യാബ്ധിസംശോഷണവാഡവാഭ്യാം

നമോ നമഃ ശ്രീഗുരുപാദുകാഭ്യാം ॥ 6 ॥

ശമാദിഷട്കപ്രദവൈഭവാഭ്യാം

സമാധിദാനവ്രതദീക്ഷിതാഭ്യാം ।

രമാധവാംഘ്രിസ്ഥാനഭക്തിദാഭ്യാം

നമോ നമഃ ശ്രീഗുരുപാദുകാഭ്യാം ॥ 7 ॥

സ്വാര്ചാപരാണാമഖിലേഷ്ടദാഭ്യാം

സ്വാഹാസഹായാക്ഷധുരംധരാഭ്യാം ।

സ്വാംതാഛ്ഛഭാവപ്രദപൂജനാഭ്യാം

നമോ നമഃ ശ്രീഗുരുപാദുകാഭ്യാം ॥ 8 ॥

കാമാദിസര്പവ്രജഗാരുഡാഭ്യാം

വിവേകവൈരാഗ്യനിധിപ്രദാഭ്യാം ।

ബോധപ്രദാഭ്യാം ദ്രുതമോക്ഷദാഭ്യാം

നമോ നമഃ ശ്രീഗുരുപാദുകാഭ്യാം ॥ 9 ॥

